**Balinka Község Önkormányzat Képviselő-testületének hatáskörében eljáró**

**Balinka Község Polgármestere**

**5/2020. (IV.15.) önkormányzati rendelete a**

**a helyi közművelődési feladatok ellátásáról**

Balinka Község Önkormányzat Képviselő-testülete hatáskörében eljáró Balinka Község Polgármestere a veszélyhelyzet kihirdetéséről szóló 40/2020. (III.11.) Korm. rendeletre figyelemmel, a katasztrófavédelméről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében , muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Tv.)83/A. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1. **§**

**A közművelődési feladatok ellátásának alapelvei és formái**

1. A település minden lakosának és közösségének joga, hogy
2. megismerje a kulturális örökség javait és ezek jelentőségét a történelem alakulásában – a rendelkezésre álló eszközök útján – ezen értékeket védelmével kapcsolatos ismereteket megszerezze,
3. igénybe vegye az önkormányzati fenntartású közösségi színtér nyújtotta, valamint a közművelődési megállapodásokban szereplő szolgáltatásokat,
4. gyarapítsa műveltségét, készségét, közösségi, művelődési céljainak megvalósítása érdekében az önkormányzat közművelődési intézményétől és partnereitől színteret, szakmai, szervezeti és tartalmi segítséget kapjon.
5. A helyi közművelődési feladatok ellátásában az Önkormányzat a civil közösségek, szervezetek, a magánszemélyek és gazdasági társaságok közreműködését is igénybe veszi.
6. Az Önkormányzat a polgármester útján gondoskodik a település közművelődési feladatainak koordinálásáról.
7. **§**

**Az önkormányzat közművelődési feladatai**

1. Az önkormányzat a település minden lakosának biztosítja a kultúrához való hozzáférés jogát és lehetőségét.
2. Az önkormányzat közművelődési feladatai különösen:
3. a település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása,
4. az ismeretszerző, az amatőr alkotó, művelődő közösségek tevékenységének támogatása és számukra helyszín biztosítása,
5. a civil társadalom kulturális önszerveződő tevékenységének erősítése, a települési lakosok életminőségének javítását,
6. a közösségi és társadalmi részvétel fejlesztése; - a gyermekek, az ifjúság, az idősek művelődését segítő, családbarát, generációk közötti kapcsolatokat elősegítő programok szervezése,
7. az egész életre kiterjedő tanulás feltételeinek biztosításával – hozzásegíteni az érdeklődőket az elektronikus közszolgáltatások megismeréséhez, a digitális világban történő eligazodáshoz, az ezeket szolgáló eszközök alkalmazásához,
8. a szabadidő kulturális célú eltöltéséhez a feltételek biztosítása.
9. **§**

**Az Önkormányzat közművelődési feladatellátásának szervezeti keretei**

1. Az önkormányzat a közművelődési feladatai ellátása érdekében közösségi színtereket tart fenn.
2. A közösségi színterek helye:
3. 8055 Balinka, Petőfi u. 60.
4. 8054 Balinka, Iskola u. 9.
5. Az Önkormányzat közművelődési feladatainak ellátása során együtt kíván működni:
6. közművelődési feladatokat is ellátó civil szervezetekkel,
7. közművelődési feladatvégzést vállaló magánszemélyekkel,
8. a nemzetiségi önkormányzattal,
9. az egyházakkal,
10. a hasonló szakfeladatot ellátó országos, regionális, kistérségi, megyei intézményekkel,
11. Az önkormányzat a települési könyvtári ellátást a Vörösmarty Mihály Könyvtárral kötött közművelődési megállapodás alapján, a közösségi színtérben működő könyvtár, mint könyvtári információs és közösségi hely útján szolgáltatja.
12. A közművelődési megállapodások megkötésére a Tv. 79-80. §-ban foglaltak-, valamint a képviselő-testület felhatalmazása alapján a polgármester jogosult.
13. **§**

**A közművelődési tevékenység irányítása és ellenőrzése**

A Tv. és e rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket a képviselő-testület gyakorolja.

1. **§**

**A közművelődési feladatok finanszírozása**

1. Az Önkormányzat a közművelődéssel kapcsolatos kötelező feladatait költségvetéséből finanszírozza. Ennek forrása a saját bevétel, a központi költségvetésből származó normatív állami hozzájárulás, a központosított előirányzatokból származó összeg és az elkülönített állami pénzalapokból, valamint a különböző pályázati utakon elnyerhető támogatás.
2. Az Önkormányzat a központi költségvetési forrásból, a közművelődési feladatok támogatására biztosítandó pályázatokhoz a pályázat elnyeréséhez szükséges önrészt a mindenkori éves költségvetési rendeletében határozza meg.
3. Az Önkormányzat költségvetéséből finanszírozza:
4. a közösségi szintér üzemeltetésének alapvető műszaki, technikai feltételei megteremtésének, az épületek működőképessége megőrzésének, korszerűsítésének költségeit,
5. a közösségi színtér alapfeladataiban meghatározott tevékenységek ellátásához a szükséges alkalmazotti személyi kiadások, továbbá személyi juttatások járulékait.
6. A közösségi színtér önkormányzati támogatásának összege az ellátott alap- és nem alaptevékenységnek megfelelően minden évben felülvizsgálatra kerül és azzal összhangban az Önkormányzat mindenkori éves költségvetésében kerül meghatározásra.
7. **§**

**Helyi civil szervezetek és önszerveződő közösségek támogatása**

1. Az önkormányzat elismeri és támogatja azt a tevékenységet, amelyet a településen élő vagy dolgozó állampolgárok önszerveződő közösségei végeznek az önkormányzati közművelődési feladatok megvalósítása, a polgárok közéletbe való bevonása, a helyi kultúra és a hagyományok ápolása, a lakosság művelődése, szórakozása, illetve szabadidejének hasznos eltöltése érdekében.
2. Az (1) bekezdésben foglalt elvek megvalósítása érdekében a képviselő-testület az éves költségvetéséről szóló rendeletében – a település anyagi lehetőségeitől függően – megállapítja az önszerveződő közösségek pénzügyi támogatásának mértékét.
3. **§**

**Záró rendelkezések**

A rendelet a kihirdetését követő napon lép hatályba. Kihirdetéséről a jegyző gondoskodik.

**Wéninger László                                                    Fidrich Tamásné**

polgármester                                                                 jegyző

Záradék:

A rendelet kihirdetésre került: 2020. április 15-én.

                                                                                       **Fidrich Tamásné**

jegyző